سلام دانك (مانڭا)

سلام دانك (لعنوان لأصلي Slam Dunk) سيرية د مانڭا د الرياضة جاپونية كتبها و رسمها لمانڭاكا طاكيهيكو إينووي. كانت كاتّنشر ف مجلة ويكلي شونن دجامپ ديال الشونن لي تابعة ل شووييشا مابين أكتوبر 1990 و يونيو 1996، ب مجموع ديال 31 طانكوبون. لمانڭا كاتعاود لقصة ديال هاناميتشي ساكوراڭي (حسّان ف لڤيرسيون ب لعربية)، درّي كايقرا ف الليسي متهوّر و مندافع لي بغى ينضمّ ل فرقة ديال لباسكيط ف ليسي شوهوكو لي جا ف منطقة شوونان ف الجاپون.

لمانڭا تأضاپطات ل سيرية د أنيمي ب نفس السمية من عند ستوديو طويي أنيميشن لي تبتّات ف التلفازة مابين أكتوبر 1993 و مارس 1996. و بانت ف التلفازة ف بزاف د لبلدان بحيت ولّات عندها شعبية كبيرة ف الجاپون، ؤروپا، و عدد ديال لبلدان د أسيا.

سلام دانك تباعو منّو 185 مليون نسخة، شي لي كايخلّيه من بين أكتر لمانڭات لي تباعو ف التاريخ. ف 1994، خدا جايزة شوڭاكوكان د لمانڭا ف لكاطيڭوري د الشونن. ف الجاپون كايتعتابر سلام دانك أعظم مانڭا د الرياضة جميع لأزمان، و كيتڭال بلي ساهم ف طلوع الشعبية ديال لباسكيط بين الشباب الجاپوني ف التسعينات. ف 2010، تّشكرات السيرية من عند الجامعة الجاپونية د لباسكيط حيت عاونات ف تعميم هاد الرياضة ف الجاپون.

 مصادر 

 مزاود 


تصنيف:مانݣا شوونين
تصنيف:مانݣا د شوييشا
تصنيف:سيريات د آنيمي تلفازي بدات ف 1993